Seminarska naloga pri predmetu GEOGRAFIJA

**UVOD**

**Kuba je:**

1. stara kulturna dežela. Neponovljiva mešanica Evrope in Afrike te spremlja na vsakem koraku. Ob zvoku kitar si lahko ogledujemo stare kolonialne stavbe, se zazremo v obraz mimoidočega mulata ali pa nas pot zanese v enega izmed številnih muzejev, galerij in gledališč.
2. ena od zadnjih trdnjav komunizma - zapisan je tudi v njihovi ustavi, vendar je vprašanje, koliko časa se bo še ohranil, saj si Kubanci želijo sprememb. Fidel Castro, njihov karizmatični vodja, vztraja s svojim režimom. Vendar pa v zraku visi veliko vprašanje, kaj bo s Kubo po Castru.



1. dežela glasbe in plesa. Kubanci so kljub bedi in revščini veseli ljudje, ki se resnično znajo zabavati, saj se vročim afriško-latinskim ritmom salse, sona in danzona predajajo tako mladi kot stari. Se vam zdi znana pesem Guantanamera? Tudi ta je kubanska in govori o kmečkem dekletu iz province Guantanamo.
2. dežela ruma in cigar. Tako za domačine kot tudi za turiste ni lepšega kot ustaviti čas, malo posedeti ter si ob kozarčku ruma prižgati cigaro. Izmed različnih vrst in kakovosti najbolj slovita havanski tobak in rum Havana Club.
3. dežela oldtajmerjev. Ameriški mafijci, ki so na Kubi iskali zabavo, so po revoluciji odšli in za seboj pustili stare ameriške avtomobile iz petdesetih in šestdesetih let, ki so še danes v ponos lastnikom.



1. tretja največja proizvajalka trstnega sladkorja na svetu. Pridelajo namreč kar sedem do osem milijonov ton sladkorja na leto, kar predstavlja 75 do 90 % njihovega izvoza.

**ZGODOVINA KUBE**

Če se sprehodimo med starimi kolonialnimi stavbami in se popeljemo v enem izmed njihovih značilnih avtomobilov, lahko začutimo, da je razgibana zgodovina na vsakem koraku pustila svoj pečat.

**3500 pr. n .š.** - prvi prebivalci pridejo na ta največji otok Velikih Antilov iz Južne Amerike.   
**1250** - Indijanci Taino, ki pridejo z vzhoda, se naselijo na otoku.  
**27. oktobra 1492 -**  Krištof Kolumb pripluje na najlepši kraj, kar jih je kdaj videlo oko, in ga poimenuje Ferdinanda, v čast španskemu prestolu.

**1511** - pospešena španska kolonizacija, Indijanci umirajo zaradi prisilnega dela in bolezni.   
**1522** - zdesetkane Indijance za delo na plantažah nadomestijo sužnji, ki jih pripeljejo iz Afrike.   
**1790** - množični prihod sužnjev iz Afrike.

**1868-1878** - številni upori dosežejo vrhunec v desetletni vojni za neodvisnost. Pobudnik je bil odvetnik in lastnik plantaž Varlos Manuel de Cespedes, ki se je uprl skupaj z drugimi belci, rojenimi na Kubi.

**1886** - odpravijo suženjstvo.

**1895-1898** - osvobodilna vojna. Vodi jo Jose Marti, antikolonialist in kubanski nacionalni heroj, ki se vrne iz izgnanstva, da bi organiziral upor. **1898** v pristanišču Havane zaradi eksplozije potone ameriška ladja, kar je povod za vojno s Španijo. Po vojni Španci predajo Kubo Združenim državam Amerike. Jose Marti v boju umre.

**20. maja 1902** - Kuba postane uradno neodvisna, vendar Amerika si vse do leta 1934 privzema pravico do nadzora in poseganja v državno ureditev.

**1940** - general Fulgencio Batista prevzame vlado in s svojo krvavo diktaturo vlada vse do leta 1959.   
**1953** - Fidel Castro Ruz, odvetnik, prične organizacijo odpora proti vojaškemu naredniku Batista. Upor se ponesreči, saj ga ujamejo in zaprejo.

**1955** - po izpustu Fidel zbeži v Mehiko, na Kubo se vrne znova leta **1956**, kjer se skupaj s privrženci, med njimi je tudi Che Guevara, zateče v Sierra Maestro in začne gverilsko vojno, ki se konča z zmago.

**1959** - kubanski diktator zbeži z otoka, Fidel Castro pa postane novi ministrski predsednik in uvede radikalno agrarno reformo ter nacionalizira tuje monopole.   
**1961** - Castro začne graditi socialistično družbo po modelu tedanjih vzhodnoevropskih socialističnih držav, na katere se je Kuba tako gospodarsko kot politično močno naslanjala. Amerika pa je izvedla gospodarsko blokado, ki deloma še vedno traja.  
**1961** - propade poskus invazije v Prašičjem zalivu. Izgnanci želijo zrušiti Castrov režim, za invazijo stoji ameriška vlada. Kubanska vojska z lahkoto porazi upornike, veliko jih je ubitih med vstajo.

**1962** - huda mednarodna kriza zaradi sovjetskih raketnih oporišč na Kubi.   
**1967** - Che Guevaro usmrtijo pod ukazom bolivijske vlade.  
**1976** - Castro je sočasno državni predsednik in predsednik vlade. Čeprav režim še vedno ostaja nespremenjen, v letu **1992** pride do reforme, ki zagotovi neposredne in tajne volitve parlamentarnih poslancev in svobodo v verskih nazorih. Monopol komunistične nadvlade se kljub temu obdrži.

**1991** - Propad Sovjetske zveze in komunizma v vzhodni Evropi je na Kubi povzročil občutne gospodarske turbulence, saj je poleg izvoznega tržišča izginila tudi podpora Sovjetske zveze.  
**2004** - Na Kubi ukinili uporabo dolarja, ki so ga uvedli leta 1993 in uvedli kubanske pese.

**GEOGRAFSKE ZNAČILNOSI KUBE**

Kubanski arhipelag s svojimi 4000 zalivi in otoki po površini kar petkrat presega  
našo malo alpsko deželo, glavni otok Kuba pa na lestvici največjih zaseda 15. mesto. Več kot 11 milijonov Kubancev naseljuje karibski biser, ki leži med Mehiškim zalivom, Atlantskim oceanom in Karibskim morjem. Največje mesto, v katerem živi 2, 2 milijona ljudi, je Havana, ki je obenem tudi glavno mesto Republike Kube. Po ulicah se razlega španščina, kubanski uradni jezik. Kar 60 odstotkov Kubancev je španskega porekla, 22 % jih je mešancev, 11 % jih ima afriške prednike, 1 % pa je Kitajcev. Tradicionalno katoliška država, v kateri je zelo močan kult santerijcev, ki se je iz Kube razširil tudi na sosednje otoke. Uradno je sicer okoli 47 % katoličanov, 4 % protestantov ter le 2 % santeríjcev. Če odpotujemo na tisti konec naše poloble, ne smemo pozabiti zavrteti časa nazaj. Ko naše ure odbijejo dvanajst, se Kubanci šele prebujajo. Tropsko podnebje nas vse leto vabi, da ga obiščemo, saj so temperature vseskozi visoke. Zimske so nekoliko nižje, vendar nas bodo v primerjavi z našimi pošteno ogrele pa še padavin ne gre pričakovati. Čeprav na Kubi prevladuje ravnina se »najde« tudi kakšna gora. Vendar višje od 1972 metrov, kolikor ima v višino najvišja gora Pico Turquino v gorovju Sierra Maestra, ne bomo mogli zlesti. Kuba se ponaša tudi s 300 plažami, na katerih lahko noge zarijemo v belo mivko in se ohladimo v kristalno čisti vodi.

**PROVINCE IN KRAJI NA KUBI**

Kuba je sicer razdeljena na 14 provinc, vendar je tukaj predstavljenih le nekaj pomembnejših krajev.

**Provinca Pinar del Rio** je dežela najboljšega tobaka na svetu. Dolina Viňales, prepredena z jamami in podzemnimi rekami nas očara s svojimi znamenitimi poslikanimi klifi ter kraško pokrajino z vonji po borovcih.



V Soroa, imenovani tudi kubanska mavrica, se lahko prepustimo nežnemu parku orhidej ter prisluhnemo pesmim slapu v San Diegu de los Banosu in pa številnim vročim vrelcem termalne vode.

**Havana** - La Habana ima vse, po čemer Kuba slovi. Stari del mesta ima kolonialno arhitekturo(stare cerkve, palače, muzeji, galerije in gradovi) in eno največjih grobnic, v kateri (tako verjamejo) je bil del časa pokopan Krištof Kolumb. V havanskem pristanišču se nahaja grad Morro, ki je služil obrambi pred pirati. Na Trgu revolucije ima pogostokrat govor Castrov, kjer sta tudi spomenik Joseja Martija in podoba Cheja. Unesco že od leta 1982, ko je vzel staro Havano pod svojo zaščito, skrbi za obnovo poškodovanih stavb.



**Isla de la Juventud** ali otok mladosti je največji izmed 350 otokov arhipelaga los Canarreos. Znan je po plantažah grenivk, v globinah morja in ob obali Piratov domujejo želve, igvane in pelikani ter po tropskem gozdu kjer živi pisana kolonija papagajev. Otok je bil znan tudi po zaporu Model, v katerem je bil nekaj časa zaprt tudi Fidel Castro, danes pa je v njem muzej.  
  
**Cayo Largo** - Biser arhipelaga ima 25 kilometrov dih jemajočih plaž s smaragdno zelenim morjem. Na eni od plaž se pesek nikoli ne segreje.

**Varadero** - Najbolj znana plaža na Kubi in prava turistična meka je od Havane oddaljena le dve uri vožnje. Slovi po svoji 20 km dolgi beli peščeni plaži, ki se stika s kristalno čistim morjem. Celo mafijski šef Al Capone je tu našel svoj prostor za oddih. Ima tudi narodni park Montemar na polotoku Zapata, kjer se lahko v senci dreves spogledujemo z raznovrstnimi živalmi, obiščemo krokodiljo farmo in si ogledamo slavni Prašičji zaliv, kjer so ameriške enote skušale napasti Kubo.

**Trinidad** - Najlepše in najbolj ohranjeno kolonialno mesto na svetu, ki je že od leta 1988 pod okriljem Unesca. Muzejsko mesto nas s stolpi in ulicami, polnimi zgodovinskih in kulturnih zakladov popeljalo v preteklost. Z vzponom na stolp Manaca-Iznaga se nam odpre razgled na dolino plantaž sladkornega trsa in ruševin majhnih tovarn sladkorja, kjer je imelo suženjstvo razcvet v 19. stoletju.

.



**Santa Clara** – v mestu je veliko spomenikov, ki so posvečeni legendarnemu revolucionarju Ernestu Che Guevari.

**Holguin** - Visoke gore, rodovitna zemlja in lepe plaže dajejo pokrajini poseben pečat. Tu je Kolumb pristal s svojo posadko in otok opeval kot nekaj najlepšega, kar je kdaj videl. Slikovitim plažam daje poseben čar kontrast med zelenim rastjem z zlatim peskom in modrino morja.   
  
**Santiago de Cuba** - Nekdanjo kubansko prestolnico štejejo za prestolnico kubanske kulture, glasbe in plesa. V tem polmilijonskem mestu sta se rodila kubanska plesa son in bolero. Vredne ogleda so tudi katedrala, Muzej 26.julija, grobišče Santa Ifigenia, kjer je pokopan nacionalni heroj Jose Marti in grad Morro. V okolici tega herojskega mesta nas še posebej impresionirata gorovje Sierra Maestra in nacionalni park Baconao, ki premore številne kaktuse.

**Baracoa** - Prva španska naselbina na kubanskih tleh, ki jo je ustanovil Diego Velezquez leta 1512. V katedrali je shranjen križ, ki ga je na otok prinesel Kolumb. Mesto Guantanamo je znano po ameriški vojaški bazi in zloglasnih zaporih.

**KUBANSKA KUHINJA**

Imate radi riž, fižol, grah, perutnino, svinjino in morske sadeže? Kubanska kuhinja, ki je nastala iz mešanice španskih, afriških in indijskih vplivov, je osnovana ravno na teh sestavinah. Včasih se da na ulici kupiti tudi kakšno majhno pečeno pico ali sendvič. Najcenejša hrana na Kubi je sadje.

Zjutraj nas ponavadi na krožniku pričakajo sadje ter najverjetneje tudi tortilja (omleta z jajci), mleko, kruh, maslo in močna, črna kava z mlekom.

Za kosilo ali večerjo dobimo eno od tradicionalnih jedi, jedilnik pa je še posebej pisan na kožo mesojedcem. Prebivalci tega sončnega otoka so nori na meso in tudi zelenjavne jedi pripravijo s svinjsko mastjo, celo v solati najdemo koščke mesa. Najbolj pogosto nas na krožniku čaka: carne asada (pečenka), puerco asado (svinjska pečenka) in filete uruguayo (zrezek s šunko in sirom). Poleg mesa lahko pričakijemo veliko riža in fižola, jedem pa sta v kubanski kuhinji dodana česen in čebula, medtem ko čili in ostale pekoče začimbe niso značilne.   
Na Kubi pa po grlu najpogosteje teče rum, ki ga uporabljajo v številnih vrstah koktajlov (Cube libre). Ernest Hemingway si je največkrat naročil daiquiri (mešanica ruma, limoninega soka sok, sladkorja, marskina in koščkov ledu) in mojito (rum, limonin sok, sladkor, soda, metini listi, kocke ledu). Priljubljeno je tudi kubansko pivo. Kuba pa ni vinorodna dežel